cyanic-selkie/wikianc huggingface dataset:
Պետության զավթում
Պետության զավթում հասկացությունը առաջին անգամ կիրառել է Համաշխարհային բանկը 2000 թվականին Կենտրոնական Ասիայի մի շարք պետություններում խորհրդային բռնապետությունից շարունակվող իրավիճակը նկարագրելու համար։ Մասնավորապես, հասկացությունը կիրառվել է այն իրավիճակներին, երբ սակավաթիվ կոռուպցիոն խմբավորումները օգտագործում էին իրենց լծակները պետական պաշտոնյաների նկատմամբ վերջիններիս կողմից առաջինների համար նախընտրելի որոշումներ կայացնելու՝ այդ սակավաթիվ կոռուպցիոն խմբավորումների տնտեսական դիրքերի ամպրապնդման նպատակով:Նման կոռուպցիոն խմբավորումների անդամները հետագայում հայտնի են դարձել որպես օլիգարխներ ։
Պետության զավթման մասին պնդումները բերել են 2013-2014 թվականներին Բուլղարիայում և 2017 թվականին Ռումինիայում հակակառավարական լայնածավալ բողոքի ակցիաների անցկացման, ինչպես նաև Հարավային Աֆրիկայում առաջացրել են 2016 թվականից շարունակվող մի շարք հակասություններ։
Արտաքին հղումներ
Կատեգորիա:Խոր քաղաքականություն Կատեգորիա:Վարչական իրավունք Կատեգորիա:Տնտեսության պետական կարգավորում Կատեգորիա:Լոբբինգ Կատեգորիա:Քաղաքական կաշառակերություն Կատեգորիա:Հանրային ընտրության տեսություն Կատեգորիա:Էթիկապես վիճելի քաղաքական երևույթներ Կատեգորիա:Շահերի բախում
Ֆուտբոլային լիգայի գավաթ 1962-63
Ֆուտբոլային լիգայի գավաթ 1962-63, Ֆուտբոլային լիգայի գավաթի 3-րդ խաղարկությունն է, որում հաղթեց «Բիրմինգհեմ Սիթի» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1962 ֆուտբոլում Կատեգորիա:1963 ֆուտբոլում
Մկրտիչ Սանասարյան
Մկրտիչ Սարգսի Սանասարյան, հայ մեծահարուստ, բարերար։
Կենսագրություն
Մկրտիչ Սանասարյանի պապը եղել է մեծահարուստ ազնվական Գևորգ Արծրունին, ով 1813 թվականին Վանից տեղափոխվել է Թիֆլիս։ Գևորգը ունեցել է երկու զավակ՝ Մարիամը, ով Մկրտիչ Սանասարյանի մայրն է, ու Երեմիա, ով հայրն է մեծ հրապարակախոս Գրիգոր Արծրունու ։
Սովորել է Ներսիսյան դպրոցում, որի հիմնադիրներից է եղել իր պապը ։ 1835-1845 թվականներին ծառայել է ռուսական բանակում՝մասնակցել ռուս-թուրքական, ռուս-պարսկական պատերազմներին` արժանանլով Սբ.Գևորգի շքանշանին։ 1849 թվականից աշխատել է Պետերբուրգի "Կովկաս և Մերկուրիոս" շոգենավային ընկերությունում, 1864 թվականին ընտրվել ընկերության տնօրենների խորհրդի անդամ։ Կովկասի և Պարսկաստանի միջև Վոլգա գետով և Կասպից ծովով կազմակերպել է շոգենավային հաղորդակցություն։
Սանասարյանը տաղանդավոր տնտեսագետ էր, ընկերությանը մատուցած ազնիվ և բանիմաց ծառայության համար վարչական խորհուրդը իր նավերից մեկն անվանեց "Նիկիտա Սանասարով"։ Իսկ Պարսից շահը ռուս-պարսկական առևտրական բարգավաճման համար նրան շնորհեց "Շիր ի Խուրշիդ"՝ Արև և Առյուծ բարձրագույն շքանշանին։ Մեծահարուստ հայի համար ճակատագրական դեր ունեցավ Կարապետ Եզյանի հետ հանդիպումը։ Հանդիպման շնորհիվ է,որ Մկրտիչ Սանասարյանը ուշադրություն սկսեց դարձնել անմիջականորեն իր ազգին վերաբերվող խնդիրների վրա։ Սանասարյանը սկսում է օժանդակել Կովկասի հայ ուսանողներին` կրթաթոշակ տրամադրելով, ոմանց էլ կրթությունը շարունակելու համար արտասահման ուղարկելով։ Վանում տեղի "Սանդախտյան ընկերության" հետ հիմնում է բարձրակարգ իգական վարժարան։ Ի պատիվ սրա՝ վարժարանը Սանասարյանի մոր անունով կոչվում է Սանդխտյան Մարիամյան վարժարան։ Հիմնադրած վարժարաններից հատկապես առանձնանում է Կարինի՝ Էրզրումի Սանասարյան վարժարանը, որը հիմնադրվեց նրա միջոցներով և Կարապետ Երզյանի ջանքերով։ Մկրտիչ Սանասարյանը վախճանվել է 1890 թվականին անզավակ` իր ողջ հարստությունը կտակելով Հայոց դպրոցներին, իսկ Սանասարյան վարժարանին՝ նաև իր մատենադարանը, ալբոմները, նկարների հավաքածուն, տպագրական պարագաները։ Նա մեռավ անզավակ՝ Սանասարյան դպրոցի 840 սաներին համարելով իր զավակները։ Թաղվել է Թիֆլիսի հայոց Մայր եկեղեցու բակում։
Բարեգործություն
Սանասարյանի տրամադրած միջոցներով 1881 թ. բացվել է Կարինի Սանասարյան վարժարանը, վերաշինվել Վանի Սանդխտյան վարժարանը (մոր անունով կոչվել է Մարիամյան)։Դպրոցին կից բացվեց իգական վարժարան։ Դպրոցներ բացեց Վանի գավառի Խառակոնիս,Նուխիի գավառի Նիժ և Վարդաշեն գյուղերում։ Նյութապես աջակցել է Գևորգյան ճեմարանին, բարեգործական տարբեր կազմակերպությունների, մշակութային հաստատությունների։
Ծանոթագրություններ
Կատեգորիա:Հայ բարերարներ
Ֆուտբոլային լիգայի գավաթ 1963-64
Ֆուտբոլային լիգայի գավաթ 1963-64, Ֆուտբոլային լիգայի գավաթի 4-րդ խաղարկությունն է, որում հաղթեց «Լեսթեր Սիթի» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1963 ֆուտբոլում Կատեգորիա:1964 ֆուտբոլում
Լիիսպիլլու
Լիիսպիլլու (Liispõllu), գյուղ Էստոնիայի Տարտումաա նահանգի Վիննու շրջանում։
2011 թվականի տվյալներով գյուղում բնակվում էր 13 մարդ։
Արտաքին հղումներ
Կատեգորիա:Էստոնիայի Տարտումաա նահանգի Վիննու շրջանի բնակավայրեր Կատեգորիա:Էստոնիայի գյուղեր
Սերբ-նորվեգական բարեկամության տուն
Սերբ-նորվեգական բարեկամության տուն կամ Նորվեգական տուն (Кућа српско-норвешког пријатељства կամ (Норвешка кућа), թանգարան, հասարակական-մշակութային կենտրոն, որը գտնվում է Սերբիայի Գորնի-Միլանովեց քաղաքի մուտքի մոտ, այսպես կոչված «Աշխարհի բլրի վրա» (Brdo mira) : Մինչև 2008 թվականը կոչվում էր «Հարավսլավա-նորվեգական բարեկամության տուն», բայց վերանվանվել է Հարավսլավիայի կազմալուծումից հետո։
Ստեղծման պատմություն
Երկրորդ համաշխարհային պատերազմի ընթացքում Նորվեգիայում գտնվող մի քանի համակենտրոնացման ճամբարներում կալանավորված շուրջ 4000 հարավսլավացիներից 3840-ը սերբեր էին։ 1660-ը խուսափեցին մահից և նացիստական խոշտանգումներից հիմնականում տեղական բնակչության օժանդակության շնորհիվ, որոնք կիսում էին սննդամթերքն ու դեղորայքը, որոշ դեպքերում օգնում էին կազմակերպել այն կալանավորների փախուստը, որոնք ի վիճակի էին փախչել ։
Այս շենքի կառուցման գաղափարը նախաձեռնել էին հարավսլավա-նորվեգական բարեկամության ընկերության ակտիվիստները, որը կառուցվեց Նիշում 1969 թվականի փետրվարի 9-ին, կենդանի մնացած կալանավորների և նրանց օժանդակած նորվեգացիների կողմից։ Մտահղացման համաձայն՝ շենքը պետք է միավորեր նորվեգական և սերբական մշակույթի տարրերը։ 1980-ական թվականների կեսերին ճարտարապետ Ալեքսանդր Ջյոկիչը վեց ամիս անցկացրեց Նորվեգիայում՝ ստեղծելով շենքի յուրօրինակ ճարտարապետական նախագիծ՝ մի կողմից այն ոճավորելով որպես վիկինգների ռազմանավ, այսպես կոչված դրակար, իսկ մյուս կողմից տիպիկ սերբական փայտաշեն տուն, բազմամյա բնափայտից ։
Տունը կառուցվել է 1987 թվականին Շումադիա պատմական շրջանում։ Շենքի 90 %-ը կառուցված է փայտից և միայն 10 % -ն է ապակեպատ։ Բոլոր գերանները սղոցվել, մշակվել և համարակալվել են Նորվեգիայում, այնուհետև տեղափոխվել Հարավսլավիա։ Շենքը հավաքվել է Գորնի-Միլանովցում համարակալմանը խստորեն համապատասխանեցված։ Շինարարության ֆինանսավորումը իրականացվել է կամավոր նվիրատվությունների հաշվին։ Բացի այդ իրենց ներդրումներն են կատարել հարավսլավական նորվեգական կազմակերպությունը և Գորնի-Միլանովցի համայնքը ։
Նորվեգական տանը կա 100 տեղանոց համաժողովների դահլիճ, Նորվեգիայի տարածքի համակենտրոնացման ճամբարների ցուցանմուշների սրահներ և հասարակական սննդի կետեր։ Այն միաժամանակ հանդիսանում է սերբ-նորվեգական բարեկամության ընկերության գրասենյակը։ Համանման կազմակերպություն գոյություն ունի նաև Նորվեգիայում, որը հիմնադրվել է 1945 թվականին։
Արտաքին հղումներ
Կատեգորիա:Սերբիայի տեսարժան վայրեր Կատեգորիա:Սերբիայի շենքեր և կառույցներ
Այգավանի պատմության և մշակույթի անշարժ հուշարձանների ցանկ (Արարատի մարզ)
Այս հոդվածը ներկայացնում է Արարատի մարզի Այգավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 70 հուշարձան (4 միավոր)։
|}
Կուրորտնոե (գյուղ, Լենինյան շրջան)
Կուրորտնոե (Курортне, Mama), գյուղ Ուկրաինայի Ղրիմի Ինքնավար Հանրապետության Լենինյան շրջանում։ Բնակավայրը նախկինում նաև անվանվել է Մամա Ռուսկայա։
2001 թվականի տվյալներով Կուրորտնոե գյուղում բնակվում էր 171 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Լենինյան շրջանի բնակավայրեր Կատեգորիա:Ուկրաինայի գյուղեր
Վիրանդոզերո
Վիրանդոզերո (Вирандозеро), գյուղ Ռուսաստանի Կարելիայի հանրապետության Բելոմորսկի շրջանի կազմում։
Բնակչությունը 1996 թվականին գրանցված տվյալներով կազմում էր 1080 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1941 թվականին հիմնադրված բնակավայրեր Կատեգորիա:Ռուսաստանի Կարելիայի հանրապետության Բելոմորսկի շրջանի բնակավայրեր
Սրտի զարկ (հեռուստասերիալ)
Սրտի զարկ (Kalp Atışı), թուրքական հեռուստասերիալ, որը ցուցադրվել է թուրքական Show TV հեռուստաալիքով ։ Հեռուստասերիալն արտադվել է MF Yapim պրոդյուսերական ընկերության կողմից։ Հեռուստասերիալի ռեժիսորները եղել են Յուսուֆ Փիրհասանը և Այթաչ Չիչեքը։ Գլխավոր դերերում հանդես են գալիս Գյոքան Ալքանը, Օյքյու Քարայելը, Էգե Քյոքենլին, Ալի Բուրաք Ջեյլանը և Հաքան Գերչեքը։ Հեռուստասերիալը ցուցադրվել է 2017 թվականի հունիսի 30-ից մինչև 2018 թվականի հունվարի 28-ը։
Սցենար
Հեռուստասերիալն սկսվում է Էգեյան ծովի ափին գտնվող նահանգներից մեկի վարժարաններից մեկում։ Վարժարանի 18-ամյա աշակերտուհի Էյլուլին բժշկություն է դասավանդում Ալի Ասաֆ Դենիզօղլուն։ Մի քանի տարի անց նրանք նորից հանդիպում են Ստամբուլի հիվանդանոցներից մեկում։
Ծանոթագրություններ
Կատեգորիա:Թուրքական հեռուստասերիալներ
Ֆուտբոլային լիգայի գավաթ 1964-65
Ֆուտբոլային լիգայի գավաթ 1964-65, Ֆուտբոլային լիգայի գավաթի 5-րդ խաղարկությունն է, որում հաղթեց «Չելսի» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1964 ֆուտբոլում Կատեգորիա:1965 ֆուտբոլում
Խոշյան (Սղերդի գավառ)
Խոշյան, գյուղ Արևմտյան Հայաստանում, Բիթլիսի վիլայեթի Սղերդի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Օքսիմորոն
Օքսիմորոն, օքսյումորոն, նրբաբանություն (Oxymoron ← ὀξύ-μωρον` բառացի՝ «սրամտորեն հիմար», ὀξύς՝ «սուր, ծակող, թափանցող» + μωρός՝ «անխելամիտ, անմիտ, հիմար»), հակադրության տեսակ, երբ տարբեր կամ նույնիսկ սուր կերպով հակադիր իմաստ ունեցող բառերը ոչ միայն դրվում են կողք կողքի, այլև կազմում են մի ամբողջական լեզվական միավոր (որոշիչ և որոշյալ, ենթակա և ստորոգյալ, նախադասության համազոր անդամներ և այլն) ։ Այն բանադարձում է, երբ զուգակցում են արտաքուստ անհամատեղելի, տրամագծորեն հակադիր իմաստ ունեցող բառեր ։ Օքսիմորոնը անհեթեթ թվացող սուր արտահայտություն է, իրար հակադիր հասկացությունների պատկերավոր համադրություն , հակառակ հասկացությունների սրամիտ համադրում, պարադոքս  , ոճական ֆիգուր կամ ոճական սխալ՝ հակառակադիր նշանակության բառերի համադրություն (այսինքն՝ անհամադրելիների համադրություն)։ Օրինակ՝ լուսավոր թախիծ, քաղցր տանջանք, պայծառ վիշտ, խոսուն լռություն և այլն։
Օքսիմորոնի համար բնութագրական է ներհակության միտումնավոր կիրառումը ոճական բնույթ ստեղծելու համար։ Հոգեբանական տեսանկյունից օքսիմորոնը իրենից ներկայացնում է անհասկանալի իրադրության լուծման միջոց ։
Օքսիմորոնը շարահյուսական ֆիգուր է, բայց հաճախ նաև փոխաբերական մակդիր, քանի որ նրա մեջ ևս բառերի սովորական իմաստը փոխարինվում է տվյալ կոնկրետ տեքստից բխող նոր իմաստով։
Օրինակներ
Այլ օրինակներ՝ «Հյուղն աներազ կուլա ժպիտ մի դաժան», անխիղճ գութով, հեղուկ նվագ (Մեծարենց), անծածան դրոշ, անլար քնար, անգորով գգվիչ, սիրազուրկ սիրահար, անկարկաչ առվակ (Սիամանթո. «Սուրբ Մեսրոպ»), մի սովորական անսովոր հրաշք, տմարդի տղամարդիկ, թռչնային անթռիչք խելք (Պ. Սևակ. «Անլռելի զանգակատուն») և այլն։ Անհրաժեշտ է տարբերակել օքսիմորոնը բառերի ոճական համադրությունը, որոնք բնութագրում են տարբեր որակներ. այսպես օրինակ «քաղցր դառնություն» արտահայտությունը օքսիմորոն է, իսկ «թունավոր մեղր», «գտնված կորուստ», «քաղցր տառապանք» արտահայտությունները՝ ոճական հնարքներ (համադրություններ)։
Դժնիկ սեղմված
Դժնիկ սեղմված, բակլազգիներ ընտանիքի, գազ ցեղի բույս։
Նկարագրություն
Տերևաթափ թուփ կամ թփիկ է' 0,1 5-0,30 մ բարձրությամբ, ցրված սաղարթով, մուգ դարչնագույն կամ մոխրագույն կեղևով և կարճ, հանգուցավոր ճյուղերով։ Ընձյուղները մանուշակագույն են կամ կարմրադարչնագույն, շատ կարճ մազմզուկապատ։ Բողբոջները մանր են, ձվաձև։ Տերևները հավաքված են կարճացած ընձյուղների վրա, լայն էլիպսաձև են, 0,6-1 ,5 (երբեմն՝ 2) սմ երկարությամբ և 0,5-1 (երբեմն՝ 1,3) սմ լայնությամբ, կլորավուն գագաթով, մեծ մասամբ կարճ փշիկով, կամ սրածայր, հիմքում կլորավուն կամ լայն սեպաձև, մանր աղեղնաեզր, կոշտ, կաշվեկերպ, մերկ, վերևի կողմից անփայլ, մուգ կանաչավուն, մոխրավուն, ներքևի կողմից անփայլ, դեղին կամ ոսկեգույն, նուրբ մազմզուկապատ, 0,2-0,5 սմ երկարությամբ կոթուններով, երկար պահպանվող մախաթանման տերևակիցներով։ Ծաղիկները 2-3-ական գտնվում են տերևածոցերում, նեղ զանգականման են, մոտ 0,3 սմ երկարությամբ, նշտարաձև բաժիններով։ Պտուղները մուգ գորշավուն են, 1-3-ական միասին, մոտ 3,5 մմ երկարությամբ։ Սերմերը բաց դեղնավուն են։ Ծաղկում է մայիս-հունիս ամիսներին, պտուղները հասունանում են հուլիս-օգոստոսին։
Տարածվածություն
Տարածված է Կովկասում և հյուսիսարևելյան Անատոլիայում։ Հայաստանի տարածքում հանդիպում է Վերին Ախուրյանում, Իջևանի, Շամշադինի շրջաններում, Սևանի ավազանում, որտեղ աճում է վերին լեռնային գոտու չոր, քարքարոտ թեքություններում, ժայռերի ճեղքերում, ծովի մակարդակից 2000-3000 մ բարձրությունների վրա։
Կիրառություն
Պիտանի է ալպինարիաներում և քարապարտեզներում մշակելու համար։ Էկոլոգիական խումբը՝ XI: Մշակության հավանական շրջանները ։
Ծանոթագրություններ
Կատեգորիա:Բակալազգիներ
Պա Կոնատե
Պա Մոմոդու Կոնատե (Pa Momodou Konate, ), գվինեացի և շվեդ ֆուտբոլիստ, «Բոտև» ֆուտբոլային ակումբի և Գվինեայի հավաքականի պաշտպան։ 2016 թվականի օլիմպիական խաղերի մասնակից Շվեդիայի օլիմպիական հավաքականի կազմում։ Հայրը Գվինեայից է, մայրը՝ Գամբիայից ։
Ակումբային կարիերա
Կոնատեն իր հարազատ քաղաքի «Մալմյո» ֆուտբոլային ակումբի սան է։ 2013 թվականի ապրիլի 17-ին ԱԻԿ-ի ֆուտբոլային ակումբի դեմ խաղում Պան նորամուտն է նշել Ալսվեսկանում՝ երկրորդ խաղակեսում փոխարինելով Սիմոն Թերնին ։ Նույն մրցաշրջանում Կոնատեն դարձել Է Շվեդիայի չեմպիոն և Շվեդիայի սուպերգավաթակիր։
2014 թվականին սկզբին Պան վարձավճարով տեղափոխվել է «Էսթեր» ֆուտբոլային ակումբ։ Ապրիլի 6-ին «Էնգելհոլմի» դեմ խաղում նա նորամուտն է նշել Սուպերէթանում ։ Վարձակալությունից հետո Կոնատեն վերադարձել է «Մալմյո» և երկրորդ անգամ նվաճել Շվեդիայի ֆուտբոլի 2014 թվականի առաջնությունը և Սուպերգավաթը։
2017 թվականի ամռանը Պան տեղափոխվել է իտալական ՍՊԱԼ ։ Ֆերարայից ակումբի կազմում նա նորամուտն է նշել օգոստոսի 12-ին «Ռենատե» ակումբի դեմ Իտալիայի գավաթի 2017-2018 թվականների խաղարկության երրորդ տուրի խաղում։
2018 թվականի օգոստոսի 1-ին «Ցինցինատի» ակումբը հայտարարել է մրցաշրջանի մնացած հատվածի համար Կոնատեին վարձակալելու մասին ։ Նրա նորամուտը ԱՄՆ-ի երկրորդ դիվիզիոնում տեղի է ունեցել օգոստոսի 22-ին «Ատլանտա Յունայթեդ» 2-ի դեմ խաղում ։
2019 թվականի փետրվարի 27-ին Պան վերադարձել է Շվեդիա՝ մեկ տարվա պայմանագիր կնքելով «Սունդսվալ» ակումբի հետ ։
2020 թվականի հուլիսի 15-ին Պան պայմանագիր է կնքել «Յենչեպինգս Սեդրա» Սուպերէթանի ակումբի հետ մինչև մրցաշրջանի ավարտը ։
Միջազգային կարիերա
2016 թվականի հունվարի 6-ին Էստոնիայի հավաքականի հետ ընկերական խաղում Կոնատեն նորամուտն է նշել Շվեդիայի հավաքականում՝ երկրորդ խաղակեսում փոխարինելով Ադամ Լունդկվիստին ։
2016 թվականին Պան Շվեդիայի օլիմպիական հավաքականի կազմում մասնակցել է Ռիո դե Ժանեյրոյի Օլիմպիական խաղերին։ Մրցաշարում նա խաղացել է Կոլումբիայի, Նիգերիայի և Ճապոնիայի հավաքականների դեմ խաղերում ։
2019 թվականին Պան փոխել է ֆուտբոլային քաղաքացիությունը՝ Գվինեայի հավաքականում նորամուտը նշելով հոկտեմբերի 15-ին Չիլիի հավաքականի հետ ընկերական խաղում։
Ձեռքբերումներ
Ակումբ
«Մալմյո ֆուտբոլային ակումբում»
«Ցինցինատի ֆուտբոլային ակումբ, 2015-2018 թվականներ»
Միջազգային
Շվեդիայի ֆուտբոլի հավաքական մինչև 21
Ֆուտբոլային լիգայի գավաթ 1965-66
Ֆուտբոլային լիգայի գավաթ 1965-66, Ֆուտբոլային լիգայի գավաթի 6-րդ խաղարկությունն է, որում հաղթեց «Վեստ Բրոմվիչ Ալբիոն» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1965 ֆուտբոլում Կատեգորիա:1966 ֆուտբոլում
Մահան Էյր
Մահան Էյր, Իրանի ավիաընկերություններից։ Գլխավոր գրասենյակը գտնվում է Թեհրանում։ Ավիաընկերությունը 2001 թվականին մտել է Միջազգային օդային տրանսպորտի ասոցիացիա։ Ընկերությունը իրականացնում է չատրերային չվերթներ Իրանից գրեթե բոլոր երկրներում։ Ավիաընկերությունը հիմնադրվել է 1991 թվականին, և սկսել է իր գործունեությունը 1992 թվականի հունիսին։
Ավիաընկերության երթուղին
Mahan Air֊ը իրականացնում է կանոնավոր չվերթներ 27 քաղաքներում։
Ծանոթագրություններ
Կատեգորիա:Իրանական ավիաընկերություններ Կատեգորիա:Օդային տրանսպորտի միջազգային ասոցիացիայի անդամներ Կատեգորիա:Իրանական ապրանքանիշեր
(6026) Քսենոֆանես
(6026) Քսենոֆանես (Xenophanes), աստերոիդ աստերոիդների հիմնական գոտում։ Հայտնաբերվել է 1993 թվականի հունվարի 23-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,83762 ա. մ., առավելագույնը մոտենում է 2,6483 ա. մ. հեռավորության վրա և հեռանում 3,0269 ա. մ. ։ Արեգակի շուրջ մեկ ամբողջական պտույտ է կատարում 1745,94 երկրային օրվա ընթացքում, իր ուղեծրով շարժվելով միջինում 0,206192 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,22° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սևերնի (գյուղ, Ձեռժինսկ քաղաքային օկրուգ)
Սևերնի (Северный), գյուղ Ռուսաստանի Նիժնի Նովգորոդի մարզի Ձեռժինսկ քաղաքային օկրուգի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Ձեռժինսկ քաղաքային օկրուգի բնակավայրեր
Ինդիանա Ջոնսը և բյուրեղապակյա գանգերի թագավորությունը
«Ինդիանա Ջոնսը և բյուրեղապակյա գանգերի թագավորությունը» (Indiana Jones and the Kingdom of the Crystal Skull) ռեժիսոր Սթիվեն Սփիլբերգի արկածային ֆիլմերից, հնագետ Ինդիանա Ջոնսի արկածների մասին պատմող չորրորդ ֆիլմը։ Ֆիլմի նկարահանումները սկսվել են 2007 թ.-ի մայիսի 18-ին և տևել է 79 օր։ Ֆիլմի առաջին ցուցադրումը տեղի է ունեցել 2008 թ.-ի մայիսի 18-ին Կաննի կինոփառատոնում, իսկ ընդհանուր պրեմերիան՝ մայիսի 22-ին։
Սյուժե
Ֆիլմի իրադարձությունները զարգանում են 1957 թ.-ին՝ Սառը պատերազմի թեժացման պահին։ Խորհրդային զինվորները Իրինա Սպալկոյի գլխավորությամբ առևանգում են Մերիոն Ռեյվենվուդին՝ Ինդիանա Ջոնսի վաղեմի ընկերուհուն։ Այսպիսով նրանք Ինդիանա Ջոնսի առաջ խնդիր են դնում՝ կա՛մ զբաղվել անգործությամբ, որի հետևանքով Մերիոնը կմահանա, կա՛մ էլ կնոջ ազատության դիմաց օգնել խորհրդային հետախուզությանը գտնելու լեգենդար Բյուրեղապակյա գանգը։
Արտաքին հղումներ
Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:2008 ֆիլմեր Կատեգորիա:Սթիվեն Սփիլբերգի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Paramount Pictures ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:21-րդ դարի ֆիլմեր Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ամերիկյան էքշն արկածային ֆիլմեր Կատեգորիա:Ֆիլմեր այլմոլորակայինների մասին Կատեգորիա:Ամերիկյան գիտաֆանտաստիկ ֆիլմեր Կատեգորիա:2000-ականների արկածային ֆիլմեր Կատեգորիա:Ռուսերեն ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:2000-ականների ֆիլմեր Կատեգորիա:Ֆիլմեր ընտանիքի մասին
Այգեզարդի պատմության և մշակույթի անշարժ հուշարձանների ցանկ (Արարատի մարզ)
Այս հոդվածը ներկայացնում է Արարատի մարզի Այգեզարդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 4 հուշարձան (4 միավոր)։
|}
Մարֆովկա (գյուղ, Լենինյան շրջան)
Մարֆովկա (Марфівка, Davut Eli), գյուղ Ուկրաինայի Ղրիմի Ինքնավար Հանրապետության Լենինյան շրջանում։ Բնակավայրը նախկինում նաև անվանվել է Դաուտ-Էլի։
2001 թվականի տվյալներով Մարֆովկա գյուղում բնակվում էր 1 235 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Լենինյան շրջանի բնակավայրեր Կատեգորիա:Ուկրաինայի գյուղեր
Արկադի Հարությունյան (ֆուտբոլիստ)
Արկադի Ավետիսի Հարությունյան (ծննդյան պահին՝ Հարությունով, ), խորհրդային և հայ նախկին ֆուտբոլիստ, պաշտպան։
Adult Top 40
Adult Top 40 (ավեի վաղ՝ Hot Adult Top 40 Tracks, ինչպես նաև Adult Pop Songs), Billboard ամսագրի հիմնական չարթերից մեկը, ներառում է 40 ամենահանրաճանաչ երգերը փոփ բնագավառում, հիմնվելով ռադիոկայաններում երգերի կրկնությունների հաշվարկի վրա։ Տվյալները հիմնված են հասուն ռադիոլսողների նախասիրությունների վրա (25 տարեկանից վեր) և բացառում է հարդ-ռոք, թին-փոփ, պարային երաժշտություն, հիպ-հոպ և Adult contemporary music ժանրերը։
Արկադի Հարությունյան (ֆուտբոլիստ)
Կարիերան
1968 թ. տեղափոխվել է Երևանի «Արարատ», որի կազմում մինչև 1975 թ. խաղացել է ԽՍՀՄ առաջնության բարձրագույն խմբում, ուր մասնակցել է 106 խաղի, դարձել ԽՍՀՄ չեմպիոն, արծաթե մեդալակիր, կրկնակի գավաթակիր։
Adult Top 40
2016 թվականին չարթի կազմման համար հաշվի էր առնվում մոտ 100 ռադիոկայանների տվյալները ։
Արտաքին հղումներ
Կատեգորիա:Հիթ-շքերթներ Կատեգորիա:Billboard-ի չարթեր
Լիիվա (գյուղ, Կոսե շրջան)
2011 թվականի տվյալներով գյուղում բնակվում էր 82 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կոսե շրջանի բնակավայրեր Կատեգորիա:Էստոնիայի գյուղեր
Արկադի Հարությունյան (ֆուտբոլիստ)
Կարիերան
1976-1980 թթ. խաղացել է Կույբիշևի «Կռիլյա Սովետով» ակումբում, ուր անցկացրել է 160 խաղ ԽՍՀՄ առաջնության բարձրագույն և առաջին խմբերում և խփել 3 գոլ։
2013 թ. հոկտեմբերի 10-ին Հայկական ֆուտբոլի զարգացման գործում ներդրած նշանակալի ավանդի և ձեռք բերած փայլուն նվաճումների համար պարգևատրվել է «Հայրենիքին մատուցած ծառայությունների համար» 1-ին աստիճանի մեդալով ։
Ծանոթագրություններ
Կատեգորիա:Հայ ֆուտբոլիստներ Կատեգորիա:Արարատի ֆուտբոլիստներ Կատեգորիա:1948 ծնունդներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Լինդա Լավլեյս
Լինդա Լավլեյս (Linda Lovelace, ծնյալ՝ Լինդա Սյուզան Բորմեն, ), ամերիկացի պոռնոդերասանուհի, որը հայտնի է դարձել 1972 թվականին նկարահանված «Deep Throat» ֆիլմում իր մասնակցությամբ։ Չնայած ֆիլմը ժամանակին հսկայական հաջողություն է ունեցել, Բորմենը հետագայում ասել է, որ իր բռնարար ամուսինը՝ Չակ Թրեյնորը, սպառնացել և ստիպել էր իրեն նկարահանվել այնտեղ։ «Ordeal» վերնագրված իր ինքնակենսագրականում նա նկարագրել է, թե ինչ է կատարվել կադրից դուրս։ Հետագայում դարձել է վերածնված քրիստոնյա ու հակապոռնոգրաֆիկ շարժման խոսնակ ։
Վաղ կյանք
Բորմենը ծնվել է 1949 թվականի հունվարի 10-ին Նյու Յորք քաղաքի Բրոնքս շրջանում, աշխատավորի ընտանիքում ։ Ունեցել է դժբախտ մանկություն ոստիկանության սպա Ջոն Բորմենի ու մատուցողուհի Դորոթի Բորմենի ընտանիքում․ հայրը հազվադեպ է տանը եղել, իսկ մայրը կոպիտ էր ու բռնակալ ։ Հաճախել է մասնավոր կաթոլիկ դպրոցներ, այդ թվում՝ Հովհաննես Մկրտչի անվան դպրոցն ու Մարիա թագուհու անվան աղջիկների ավագ դպրոցը։ Ավագ դպրոցում Լինդային անվանել են «միսս սրբություն սրբոց», քանի որ նա ժամադրությունների ժամանակ որոշակի հեռավորություն էր պահում՝ սեռական հարձակումներից խուսափելու նպատակով ։ 16 տարեկանում, երբ հայրը հանգստի է անցել Նյու Յորքի ոստիկանության բաժանմունքից, ընտանիքը տեղափոխվել է Դեյվի, Ֆլորիդա ։
20 տարեկանում ունեցել է արտաամուսնական կապից ծնված իր առաջին երեխային, որին մոր պահանջով որդեգրման է հանձնել ։ Կարճ ժամանակ անց վերադարձել է Նյու Յորք ապրելու և համակարգչային դպրոց հաճախելու։ Այնտեղ ավտովթարի է ենթարկվել, որից ստացած վնասվածքներն այնքան լուրջ են եղել, որ նրան արյան փոխներարկում են կատարել։ Փոխներարկված արյունը պատշաճ կերպով չի ստուգվել հեպատիտով վարակված լինելու դեմ, որի արդյունքում 18 տարի անց ստիպված է եղել լյարդի փոխպատվաստման ենթարկվել ։
Պոռնոգրաֆիա
Իր ծնողների տանն ապաքինվելիս ծանոթցել է Չակ Թրեյնորի հետ, որն ըստ Բորմենի, սկզբում գրավիչ ու ուշադիր է եղել, հետո դարձել դաժան ու բռնարար։ Նա ստիպել է իրեն տեղափոխվել Նյու Յորք, որտեղ դարձել է իր մենեջերը, կավատն ու ամուսինը ։
Ենթադրաբար Թրեյնորի կողմից պարտադրվելով Բորմենն սկսել է նկարահանվել պոռնոգրաֆիկ համր կարճամետրաժ ֆիլմերում ։
1969 թվականին նկարահանվել է «Dogarama» դաժան ֆիլմում, որտեղ իր մասնակցությունը ժխտել է այնքան ժամանակ, մինչև չեն հայտնաբերվել մի քանի բնօրինակ կադրեր ։ 2013 թվականին կինոնկարի օպերատոր Լարրի Ռևենն առաջին անգամ խոսել է այդ ֆիլմի մասին ու պնդել, որ Բորմենը պատրաստակամորեն է մասնակցել նկարահանմանը և որ ոչ մի հարկադրանք չի եղել ։ Պոռնոդերասան Էրիկ Էդվարդսը, որը ներկա է եղել նկարահանումների ժամանակ, նույնպես պնդել է, որ որևէ ակնհայտ պարտադրանք տեղի չի ունեցել և որ Բորեմանը բարեխիղճ նկարահանվում էր ։
1971 թվականին նկարահանվել է նաև «Piss Orgy» վերնագրով միզարձակման կադրեր պարունակող կինոնկարում ։
1972 թվականին նկարահանվել է «Deep Throat» կինոնկարում ու մինետ իրականացրել։ Ֆիլմը հիմնական լսարանի շրջանում զարմանալի և աննախադեպ ժողովրդականություն է վայելել, « Նյու Յորք Թայմս » օրաթերթում նույնիսկ հոդված է տպագրվել դրա մասին ։ Այն ցուցադրվել է օրական մի քանի անգամ ավելի քան տաս տարվա ընթացքում Պասիկատ թատրոնի ցանցի թատրոններում, որտեղ Բորմենը նույնիսկ իր մատնահետքերն ու ոտնահետքերն է թողել բետոնե մայթերի վրա։ Ֆիլմը հետագայում դարձել է X-վարկանիշ ունեցող տեսաֆիլմերից առաջին ու ամենաշատ եկամուտ ստացողը, հավաքել ավելի քան 600 միլիոն դոլար, որից Բորմենին վճարվել է միայն $1250 դոլլար, որն էլ հետագայում առգրավվել է նրա ամուսնու՝ Թրեյնորի կողմից  ։
Մեդիա կարիերա «Deep Throat» կինոնկարից հետո
1973 թվականի դեկտեմբերին թատերական դեբյուտը կատարել է Ֆիլադելֆիայի Լոքուստ թատրոնում՝ «Pajama Tops» բեմականացման մեջ, որն անհաջողության է մատվել ։
1974 թվականին նկարահանվել է R-վարկանշված «Deep Throat II» կինոնկարում, որն այնքան լավ չի ընդունվել, ինչպես առաջինը ։
1975 թվականին Թրեյնորից հեռացել է 1976 թվականին նկարահանված «Linda Lovelace for President» ֆիլմի պրոդյուսեր Դեյվիդ Ուինթերսի մոտ, սակայն դերասանուհու իր կարիերան ծաղկում չի ապրել ։ 1973-1974 թվականներին նկարվել է « Փլեյբոյ », «Bachelor» և « Esquire », ամսագրերի համար ։
1970-ական թվականների կեսերին սկսել է ցավազրկողների հետ մեծ քանակով մարիխուանա օգտագործել, իսկ երկրորդ ամուսնությունից և երկու երեխաների լույս աշխարհ գալուց հետո լքել է պոռնոֆիլմերի բիզնեսը ։
1974 թվականին հրատարակել է երկու «պոռնոամետ» ինքնակենսագրությունները՝ «Inside Linda Lovelace» և «The Intimate Diary of Linda Lovelace»։
1976 թվականին նրան ընտրել են «Forever Emmanuelle» էրոտիկ կինոնկարի գլխավոր դերակատարման համար, սակայն ինչպես նշել է պրոդյուսեր Օվիդիո Գ․ Ասոնիտիսը՝ Լավլեյսն այդ ժամանակ «չափազանց շատ էր թմրադեղ օգտագործում» ու պայմանագիրն ստորագրելուց հետո խոստովանել է, որ «Աստված փոխել է իմ կյանքը», այդ պատճառով հրաժարվել է մերկանալ, նույնիսկ առարկել է նկարահանման հրապարակում Միլոսյան Վեներայի արձանի դեմ՝ վերջինիս մերկ կրծքերի պատճառով։ Նրան փոխարինել են ֆրանսիացի դերասանուհի Աննի Բելով ։
1977 թվականի հունվարին կարճ ժամանակով վերադարձել է թատրոն ու խաղացել «My Daughter's Rated X» լաս վեգասյան բեմադրության մեջ, սակայն ներկայացումը շուտ փակվել է, իսկ նրա դերասանական խաղը՝ քննադատվել ։
Մեղադրանքներ Չակ Թրեյնորի դեմ
Թրեյնորից ամուսնալուծվելու հայցի ընթացքում Լավլեյսն ասել է, որ ամուսինը զենքի սպառնալիքով իրեն ստիպել է պոռնոգրաֆիայով զբաղվել և որ «Deep Throat» կինոնկարում իր ոտքերի վրա ծեծելուց առաջացած կապտուկներ կարելի է տեսնել։ Ասել է նաև, որ ամուսինը «ստիպել է իրեն անել այդ բաները գլխին M16 հրացան պահելով»։ Բորմենն իր ինքնակենսագրականում նշել է, որ իր ամուսնությունը լի է եղել բռնությամբ, բռնաբարությամբ, բռնի մարմնավաճառությամբ և մասնավոր պոռնոգրաֆիկայով։
Բորմենի մեղադրանքները տարբեր արձագանքներ են ստացել։ Թրեյնորն ընդունել է, որ հարվածել է Լավլեյսին, սակայն դա եղել է սիրախաղի մի մաս ։ 2005 թվականին հրատարակված Լեգս Մաքնեիլի ու Ջենիֆեր Օզբորնի հեղինակած «The Other Hollywood» գրքում մի քանի վկաներ պնդել են, որ Թրեյնորը Բորմենին ծեծել է փակ դռների հետևում, բայց նաև կասկածով են վերաբերվել Լինդայի ասածներին։ Ոմանք Բորմենին համարել են պաթոլոգիկ ստախոս։ Դերասանուհի Գլորիա Լեոնարդը նրա մասին ասել է․ «Դա մի կին էր, որը երբեք պատասխանատվություն չէր ստանձնում իր կատարած ընտրությունների համար, այլ փոխարենը պոռնոյին էր մեղադրում իր կյանքում կատարված ամեն ինչի համար»։ Անդրեա Թրուն պնդել է, որ Թրեյնորը սադիստ էր և բոլորն ատում էին նրան։ Անդրեա Դվորկինը նշել է, որ Բորեմանին տրված ստի դետեկտորի թեստերի արդյունքները հաստատել են նրա պնդումները ։ Ավելին, հոգեբույժ Ջուդիթ Լյուիս Հերմանը նշել է, որ Լավլեյսի «Ordeal» հուշագրության շատ մանրամասներ համապատասխանում են հետվնասվածքային սթրեսի բարդ խանգարումներին ։
Բորմենը պնդել է, որ «Deep Throat» կինոնկարի համար իրեն վճարված $1,250 դոլլարն առգրավվել է ամուսնու կողմից ։
Ամուսնություն Մարչիանոյի հետ
1976 թվականին Բորմենն ամուսնացել է մալուխ տեղադրող Լարրի Մարչիանոյի հետ, որը հետագայում հիմնել է գիպսաստվարաթղթի բիզնես։ Ունեցել են երկու երեխա՝ 1977 թվականին ծնված Դոմինիկը և 1980 թվականին ծնված Լինդսին։ Ապրել են Լոնգ Այլնդում գտնվող Center Moriches փոքրիկ քաղաքում, որտեղ Բորմենը ենթարկվում էր լյարդի փոխպատվաստման։ Որոշ ժամանակ ամուսնությունը և մասնավորապես մայրությունը նրան որոշակի կայունություն և երջանկություն են բերել, սակայն 1990 թվականին Մարչիանոյի բիզնեսը սնանկացել է, ու ընտանիքը տեղափոխվել է Կոլորադո ։
«The Other Hollywood» գրքում Բորմենը Մարչիանոյին ներկայացրել է որպես չափից դուրս հարբեցողի, որը խոսքով բռնություն է գործադրել իր երեխաների վրա ու երբեմն դաժան վարվել իր հետ։ 1996 թվականին քաղաքակիրթ կերպով ամուսնալուծվել են ու մինչև Լինդայի մահը միմյանց հետ կապ պահպանել։
Հակապոռնոգրաֆիական ակտիվիզմ
1980 թվականին «Ordeal» վերնագրված ինքնակենսագրականի լույս ընծայումից հետո Բորմենն անդամագրվել է «Ընդդեմ պոռնոգրաֆիայի» շարժմանը։ Գրքի շնորհանդեսին առաջին անգամ հրապարակավ խոսել է Թրեյնորի դեմ մեղադրանքների մասին։ Նրան միացել ու աջակցել են Անդրեա Դվորկինը, Քեթրին Մաքքիննոնը, Գլորիա Սթայնեմը և « Կանայք ընդդեմ պոռնոգրաֆիայի » խմբի այլ անդամներ։ Բորմենը դեմ է արտահայտվել պոռնոգրաֆիային՝ ասելով, որ իրեն բռնության են ենթարկել ու պարտադրել։ Նա պոռնոգրաֆիայի վերաբերյալ ելույթներ է ունեցել ֆեմինիստական խմբերում, քոլեջներում ու կառավարական լսումների ժամանակ։
1986 թվականին հրատարակել է «Out of Bondage» հուշագրությունը, որը նվիրված էր 1974 թվականից հետո իր կյանքին։ 1986 թվականին ցուցմունք է տվել Գլխավոր դատախազի պոռնոգրաֆիայի հանձնաժողովի առաջ ու պնդել, որ «երբ դուք դիտում եք «Deep Throat» կինոնկարը, դուք տեսնում եք, թե ինձ ինչպես են բռնաբարում։ Հանցագործություն է այդ կինոնկարը ցուցադրելը․ ամբողջ նկարահանման ընթացքում իմ գլխին ատրճանակ են պահել»։ Այս ցուցմունքին հաջորդել են նրա դասախոսությունները համալսարանական քոլեջներոմ, որտեղ նա դատապարտել է իր նկարագրությամբ անվայել և շահագործող գործողությունները պոռնոգրաֆիայի արդյունաբերության մեջ ։
Վերջին տարիներ ու մահ
2002 թվականի ապրիլի 3-ին ենթարկվել է ևս մեկ ավտովթարի, որն ավելի լուրջ էր, քան 1970 թվականինը։ Ստացել է կյանքին սպառնացող վնասվածքներ ու ներքին վերքեր։ Նույն թվականի ապրիլի 22-ին անջատվել են ինտենսիվ թերապիայի սարքավորումներն ու նա մահացել է 53 տարեկան հասակում Կոլորադո նահանգի Դենվեր քաղաքում․ Մարչիանոն ու նրանց երկու զավակները ներկա են եղել ։ Հուղարկավորվել է Կոլորադոյի Պարկեր գերեզմանատանը ։
Ժառանգություն
«Լինդա» համակարգչային ծրագրավորման լեզուն անվանվել է ի պատիվ Լինդա Լավլեյսի։ Անվան ընտրության վրա ազդել է «Ադա» ծրագրավորման լեզուն, որն անվանակոչվել է համակարգչային ռահվիրա Ադա Լավլեյսի պատվին ։
Բորեմանի մասնակցությունը «Deep Throat» ֆիլմում այն թեմաների թվում էր, որոնց անդրադարձել է 2005 թվականին նկարահանված «Inside Deep Throat» վավերագրական ֆիլմը։
Ինդի փոփ երգիչ ու երգահան Մարկ Սիրդորեուսը 2008 թվականին «Linda Lovelace for President» վերնագրով ալբոմ է թողարկել, որտեղ ընդգրկված է նույն վերնագրով մի երգ ։
2008 թվականին Բորմենի չորս ինքնակենսագրականներից երկուսի հիման վրա բեմադրված «Lovelace: A Rock Musical» ռոք մյուզիքլը ներկայացվել է Լոս Անջելեսի Հեյվորթ թատրոնում ։
Լավլեյսը 2010 թվականին Դեյվիդ Բերտոլինոյի բեմադրած «The Deep Throat Sex Scandal» պիեսի գլխավոր հերոսներից մեկն է։ Պիեսում պատմվում է Հարրի Ռիմզի կյանքի ու պոռնոգրաֆիայում սկզբնական կարիերայի մասին, ինչպես նաև «Deep Throat» ֆիլմի նկարահանման ու դրա արդյունքում Մեմֆիս քաղաքում իր խայտառակության ու անպարկեշտ դատավարության մասին․ Լավլեյսը գլխավոր կերպար է։ 2013 թվականի հուլիսին «Ինդիգոգո» քրաուդֆանդինգի արշավը ներկայացման կինոտարբերակն ստեղծելու համար հավաքել է $25,000 գումար ։
2011 թվականին նախատեսված էր սկսել Բորեմանի մասին երկու կենսագրական կինոնկարների թողարկումը ։ « Լավլեյս » վերնագրով առաջինը, որտեղ Լինդային մարմնավորել է Ամանդա Սեյֆրիդը, թողարկվել է 2013 թվականի օգոստոսի 9-ին, սակայն հաջողություն չի ունեցել։ «Inferno: A Linda Lovelace Story» վերնագրված հաջորդ կինոնկարը , որտեղ Լինդային մարմնավորելու էր Մալին Ակերմանը, պետք է նկարահանվեր 2011 թվականի սկզբին  , սակայն ֆինանսավորման բացակայության պատճառով այդպես էլ չի թողարկվել։
Գրքեր
Այլ գրքեր՝
Արտաքին հղումներ
Կատեգորիա:Ամերիկացի ֆեմինիստներ Կատեգորիա:Ամերիկացի հասարակական գործիչներ Կատեգորիա:Ավտոճանապարհային վթարներից զոհվածներ Կատեգորիա:20-րդ դարի դերասանուհիներ Կատեգորիա:Ամերիկացի պոռնոդերասաններ
Ֆուտբոլային լիգայի գավաթ 1966-67
Ֆուտբոլային լիգայի գավաթ 1966-67, Ֆուտբոլային լիգայի գավաթի 7-րդ խաղարկությունն է, որում հաղթեց «Քուինս Պարկ Ռեյնջերս» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:1966 ֆուտբոլում Կատեգորիա:1967 ֆուտբոլում
Լիզզո
Մելիսա Վիվիան Ջեֆերսոն, ով հայտնի է որպես Լիզզո (Lizzo), ամերիկացի երգչուհի, ռեփեր և դերասանուհի։ Նրա «Lizzobangers» դեբյուտային ալբոմը թողարկվել է 2013 թվականին ։ Նա թողարկել է իր «Big Grrrl Small World» երկրորդ ալբոմը 2015 թվականին։
«Big Grrrl Small World» ալբոմի թողարկումից հետո պայմանագիր է կնքել Atlantic Records-ի հետ ։ 2019 թվականին ապրիլի 19-ին թողարկել է իր «Cuz I Love You» երրորդ ստուդիական ալբոմը ։
Վաղ տարիներ
Մելիսա Վիվիան Ջեֆերսոնը ծնվել է Միչիգան նահանգի Դետրոյթ քաղաքում ։ Երբ նա 10 տարեկան էր, նրա ընտանիքը տեղափոխվել է Տեխաս նահանգի Հյուստոն քաղաք ։ Լիզզոն սկսել է ռեփով զբաղվել դեռ դեռահաս տարիքում, Հյուսթոնի հարավարևմտյան մասում ։ 14 տարեկանում նա իր ընկերների հետ երաժշտական խումբ է ստեղծել Cornrow Clique անվանմամբ։ Այդ ժամանակ էլ նա ստացել է «Lizzo» մականունը՝ «Lissa»-ի տարբերակը։ Այն ոգեշնչվել է Ջեյ Զիի «Izzo»-ից ։ Միջնակարգ դպրոցն ավարտելուց հետո նա դասական երաժշտություն է սկսել ուսումնասիրել, կենտրոնանալով ֆլեյտայի վրա Հյուստոնի համալսարանում ։ 21 տարեկան տարիքում, իր հոր մահվանից հետո, նա սկսել է փող հավաքել երաժշտական ինդուստրիայի մեջ մտնելու համար ։ Շուտով նա տեղափոխվել է Մինեսոտայի Մինեապոլիս քաղաք ։
2019 թվականի հոկտեմբերի 15-ին իր համերգի ժամանակ Դենվերում, Լիզզոն ցույց է տվել, որ ապրել է Ավրորայում մեկ տարի և աշխատել King Soopers-ում ։
Կարիերա
Lizzobangers-ը, Լիզզոյի առաջին ալբոմը, որի պրոդյուսերներն էին Lazerbeak-ը և Ռայան Օլսոնը, թողարկվել է 2013 թվականի հոկտեմբերի 15-ին և ստացել է ազգային և ռեգիոնալ հաջողություն։ Ալբոմը պատրաստվել է հիփ հոփ ժանրում։ 2013 թվականի աշնանը Լիզզոն գաստրոլներով հանդես է եկել ԱՄՆ-ում և Մեծ Բրիտանիայում, Har Mar Superstar-ի համերգները բացելով և կոմպոզիցիաներ կատարելով իր խմբի հետ։ 2013 թվականի նոյեմբերին Time-ը ներառել է նրան այն 14 երաժիշտների մեջ, որոնց արժե հետևել 2014 թվականին։
2018 թվականին Լիզզոն Haim-ի և Florence and the Machine-ի հետ գաստրոլներով հանդես է եկել։ 2019 թվականի հունվարի 4-ին նա թողարկել է «Juice» երգը։ 2019 թվականի փետրվարի 14-ին թողարկել է իր Cuz I Love You երրորդ ստուդիական ալբոմի գլխավոր երգը, որը լրիվ մատչելի է դարձել 2019 թվականի ապրիլի 19-ին։
Մանուկ հասակում Լիզզոն խնդիրներ ուներ իր մարմնի ընդունման հարցում։ Հայտնի դառնալուց հետո, նա սկսել է ելույթներ ունենալ բոդիպոզիտիվի և քո հանդեպ սիրո վերաբերյալ։ Իր երգերում նա նույնպես դա շեշտում էր։
Լիզզոյի երաժշտությունը ներառում է իր մեջ փոփ և հիփ հոփ ժանրերը։ Նույնպես նրա երաժշտության մեջ կարող են նկատվել այնպիսի ժանրեր, ինչպիսիք են սոուլը և R&B-ն։
2020 թվականի «Գրեմմի» 62-րդ մրցանակաբաշխությունում հաղթող է ճանաչվել «Լավագույն սոլո կատարում» անվանակարգում։
Համերգային շրջագայություններ
Առաջնորդ
Աջակցող
Արտաքին հղումներ
Կատեգորիա:Ամերիկացի հիփ հոփ երգիչներ Կատեգորիա:Ամերիկացի հիփ հոփ երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:Ֆեմինիստ երաժիշտներ Կատեգորիա:21-րդ դարի ամերիկացի ռեփերներ Կատեգորիա:Ամերիկացի փոփ երգիչներ Կատեգորիա:Ամերիկացի երգչուհիներ Կատեգորիա:Ամերիկացի դերասանուհիներ Կատեգորիա:Բեմական կեղծանուններ Կատեգորիա:Ամերիկացի փոփ երգչուհիներ Կատեգորիա:Ամերիկացի ֆեմինիստներ Կատեգորիա:Ամերիկացի կին երաժիշտներ Կատեգորիա:ԼԳԲՏ իրավունքների ակտիվիստներ Կատեգորիա:Ամերիկացի երգահաններ Կատեգորիա:Ամերիկացի կոմպոզիտորներ Կատեգորիա:Ամերիկացի հասարակական գործիչներ
Ռոբերտ Օլթմեն
Ռոբերտ Օլթմեն (Robert Bernard Altman; ), ամերիկացի կինոռեժիսոր և սցենարիստ, նաև պրոդյուսեր։
Միակ ամերիկացի ռեժիսորն է, ով ստացել է եվրոպական Ոսկյա արմավենու ճյուղ, Ոսկե առյուծ և Ոսկե արջ հեղինակավոր մրցանակները։ Արժանացել է նաև ամերիկյան ամենահեղինակավոր կինոմրցանականերին՝ Օսկար, Ոսկե գլոբուս, BAFTA  և Պրայմ թայմ «Էմմի» մրցանակ։
Մարտին Սկորսեզեյի, Ֆրենսիս Ֆորդ Կոպպոլայի, Սեմ Պեկինպայի, Վուդի Ալլենի, Սթենլի Կուբրիկի և Ռոման Պոլանսկու հետ միասին համարվում է Նոր Հոլիվուդի խոշորագույն ռեժիսորներից մեկը։
Մոտ 80 գեղարվեստական և հեռուստատեսային ֆիլմերի ռեժիսոր է, որոնցից առավել նշանավորներն են «Ռազմադաշտային հոսպիտալը», «ՄակՔեյբը և միսիս Միլլերը» վեսթերնը (ընգրկված է ամերիկյան 10 լավագույն վեստեռնների ցանկում), «Նեշվիլլ», «Երեք կանայք», «Վինսենթ և Թեո», «Խաղացողը», «Բարձր նորաձևություն», «Բժիշկ Թ.- ն և նրա կանայք», «Գոսֆորդ-Պարկ»։
Ռոբերտ Օլթմենը ծնվել է Հելեն Մեթյուզի և Բեռնարդ Կլեմենտ Օլթմենի ընտանիքում, հայրը հարուստ ապահովագրական գործակալ և սիրողական մակարդակի խաղացող էր, ով ուներ գերմանական, անգլիական և իռլանդական արմատներ ։ Օլթմենը ստացել է կաթոլիկ դաստիարակություն ։
1943 թվականին ավարտել է Վենտվորտի (Լեքսինգտոն, Միսսուրի նահանգ) ռազմական ուսումնարանը, մասնակցել է Երկրորդ համաշխարհային պատերազմին ԱՄՆ ռազմաօդային ուժերի կազմում որպես օդաչու։
Պատերազմի վարատից հետո սկսել է գրել սցենարներ, մասնավորապես նար սցենարով Ռիչարդ Ֆլեյշերը 1948 թվականին նկարահանել է «Թիկնապահը» նուրա ժանրի ֆիլմը։ Ապրելով Նյու Յորքում որպես ապրուստի միջոց սկսել է գրել ։
1999 թվականին ընտրվել է Ամերիկայի արվեստի և գիտությունների ակադեմիայի անդամ ։
Մահացել է 2006 թվականին 81 տարեկան հասակում Լոս Անջելեսի «Սիդարզ-Սինայ» բժշկական կենտրոնում, Լեյկեմիա հիվանդությունից։ Մահվանից մի քանի ամիս առաջ պարգևատրվել է Օսկար մրցանակի կինոարվեստում ունեցած բացառիկ նվաճումների համար։
Ռեժիսոր Պոլ Թոմաս Անդերսոնը Ռոբերտ Օլթմենին է նվիրել իր «Նավթ» ֆիլմը (There Will Be Blood, 2007 года) :
Գարեգին Խաժակ
Գարեգին Խաժակ (Չաքալյան), հրապարակախոս, խմբագիր, հասարակական-քաղաքական գործիչ, Հայ Յեղափոխական Դաշնակցություն կուսակցության անդամ։
Ծնվել է 1867 թվականին Ալեքսանդրապոլում (այժմ՝ Գյումրի)։ 1894 թվականին անցել է Շվեյցարիա՝ Ժնև, հետևել Ժնևի համալսարանի հասարակագիտական բաժնի դասընթացներին։ 1895 թվականին «Դրոշակ»–ի խմբագրության կողմից ուղարկվել է Բալկաններ` քարոզչության։ 1897–1898 թթ. կազմակերպչական առաքելությամբ եղել է Իզմիրում և Եգիպտոսում։ 1898 թվականին ավարտել է Ժնևի համալսարանի հասարակագիտության ֆակուլտետը։ Վերադառնալով Կովկաս, պաշտոնավարել է Թիֆլիսի Ներսիսյան դպրոցում։ 1903 թվականին Կ. Պոլսից անցել է Կովկաս, դասավանդել Թիֆլիսի Ներսիսյան դպրոցում, աշխատակցել «Մշակ» թերթին։ 1906 թվականից ՀՅԴ ականավոր գործիչներ Ավետիս Ահարոնյանի (Ղարիբ) և Եղիշե Թոփչյանի հետ խմբագրել է «Հառաջ» և «Ալիք» թերթերը։ 1912 թվականին մեկնել է Կ. Պոլիս, ստանձնել Սամաթիայի ազգային վարժարանի տնօրինությունը, աշխատակցել «Ազատամարտ» թերթին։ Սպանվել է թուրք ջարդարարների կողմից 1915 թվականի Հայոց Մեծ եղեռնի օրերին։
Գարեգին Խաժակը գտնում էր, որ հայերի համար, որոնք դեռ չեն լուծել ազգային հարցը, դասակարգային պայքարը վաղաժամ է, որ յուրաքանչյուր ազգի բանվոր դասակարգ պետք է հետևի իր ազգային շահերին։ Գարեգին Խաժակի դեմ հրապարակախոսական ելույթներ են ունեցել հայ մարքսիստներ Ստեփան Շահումյանը, Սարգիս Կասյանը և ուրիշներ։
Աղբյուրներ
Կատեգորիա:Հայ հրապարակախոսներ Կատեգորիա:Հայ ուսուցիչներ Կատեգորիա:Թուրքահայ լրագրողներ Կատեգորիա:Հայ տղամարդ գրողներ Կատեգորիա:Հայ քաղաքական գործիչներ Կատեգորիա:Հայոց ցեղասպանության զոհեր
Բժշկական սպիրտ
Սպիրտներ, տարբեր ձևերով օգտագործվում են բժշկության մեջ, որպես հակասեպտիկներ, ախտահանիչներ և հակաթույներ ։ Սպիրտները կիրառվում են մաշկի վրա ախտահանելու նպատակով՝ ներարկումից և վիրահատությունից առաջ ։ Այն կարող է օգտագործվել և՛ մաշկի ախտահանման համար, և՛ բուժանձնակազիմի ձեռքերի ախտահանման համար ։ Այն կարող օգտագործվել նաև այլ տեղեր մաքրելու, և բերանի ողողումների համար  ։ Բերանով ընդունած կամ ներերակային ճանապարհով ներմուծված էթանոլը օգտագործվում է մեթանոլային կամ էթիլեն գլիկոլային թունավորման ժամանակ, երբ ֆոմեպիզոլը հասանելի չէ ։
Սպրիտը օգտագործվել է որպես հակասեպտիկ դեռ 1363 թվականին, բայց օգտագործման արդյունավետությունը ապացուցվել և հասանելի է դարձել հեռավոր 1800-ականներին ։ Այն ներառված է Առողջապահության համաշխարհային կազմակերպության հիմնական դեղերի ցանկում՝ շատ արդյունավետ և ապահով դեղամիջոցներ, որոնք անհրաժեշտ են առողջապահության համակարգում ։ 70%-անոց բնազրկված էթանոլի 1 լիտրը մեծածախ գներով զարգացող երկրներում արժե մոտ 1,8-9,5 ԱՄՆ դոլար ։ Միացիալ Թագավորության Ազգային առողջապահական ծառայությունում 1 լիտր 99%-անոց բնազրկված սպիրտը արժե 3,90 ֆունտ ։ Սպրիտի վաճառքային ձևեր կիրառվում են ձեռքերի սպիրտային քսուքների կամ քլորհեքսիդինի ձևով ։
Բժշկական կիրառում
Կիրառվում է մինչ ներարկումը կամ վիրահատությունը մաշկը ախտահանելու համար ։ Այն կարող է օգտագործվել և՛ մաշկի ախտահանման համար, և՛ բուժանձնակազիմի ձեռքերի ախտահանման համար ։ Այն կարող օգտագործվել նաև այլ տեղեր մաքրելու, ինչպես նաև բերանի ողողումների համար ։ Խմելով կամ ներերակային ճանապարհով ներմուծված էթանոլը օգտագործվում է մեթանոլային կամ էթիլեն գլիկոլային թունավորման ժամանակ, երբ ֆոմեպիզոլ օգտագործելը այդ պահին անհնար է ։
Բացի սրանցից էթանոլը չունի այլ ճանաչված բժշկական կիրառություններ ։ Սա ամբողջական չէ, քանի որ էթանոլի թերապևտիկ ինդեքսը 10։1 է ։
Մեխանիզմ
Երբ էթանոլը օգտագործվում է թունավոումների ժամանակ, մրցակցում է այլ սպիրտների հետ ալկոհոլ դեհիդրոգոնազա ֆերմենտի ակտիվ կենտրոնի համար, նվազեցնելով փոխակերպումը թունավոր ալդեհիդի և քացախաթթվի, և կանխում է ավելի լուրջ թունավոր ազդեցություններ, ինչպիսին է գլիկոլների կրիստալիզացիան երիկամներում ։
Պատմություն
Սպիրտը օգտագործվել է որպես ախտահանիչ դեռ 1363 թվականին և հեռավոր 1800-ականներին նրա բերած օգուտը փաստացի ապացուցվել է ։ Հին ժամանակներում՝ նախորդելով ժամանակակից նյութերին, սպրիտը օգտագործվել է որպես ընդհանուր անզգայացնող ։
Ծանոթագրություններ
Կատեգորիա:Սպիրտներ Կատեգորիա:Հակաթույներ
Էլ Բուրգո դե Էբրո
Ծանոթագրություններ
Կատեգորիա:Իսպանիայի քաղաքներ Կատեգորիա:Սարագոսա պրովինցիայի մունիցիպալիտետներ
Կոտմիս
Կոտմիս, գյուղ Արևմտյան Հայաստանում, Բիթլիսի վիլայեթի Սղերդի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վիրբովո (գյուղ, Խոլմ-Ժիրովսկի շրջան)
Վիրբովո (Вырбово), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Կոս (քաղաք)
Կոս (Κως ), քաղաք և նավահանգիստ Հունաստանում, որը գտնվում է ծովի մակարդակից 15 մ բարձրության վրա, Կոս կղզու հյուսիսարևելյան մասում, «Իպոկրատիս» միջազգային օդանավակայանից 21 կմ հյուսիս-արևելք։ Կոս համայնքի վարչական կենտրոնը մտնում է Հարավային Եգեյան կղզիների պերիֆերիայի կազմի մեջ։ Ըստ 2011 թվականի մարդահամարի տվյալների՝ քաղաքի բնակչությունը կազմում է 19432 մարդ ։ Մակերեսը 67,2 կմ² է ։
Կոսում է գտնվում Կոստանդնուպոլսի պատրիարքի՝ Կոսկյան և Նիսյովսկյան թեմերը ։ Մայր տաճարն է Սուրբ Աստվածածնա ավետման եկեղեցին։
Պատմություն
Հնամյա Կոսը մտել է այսպես կոչված դորիական Գեկսապոլի մեջ (Փոքր Ասիայի վեց դորիական միությունների՝ Հալիկառնաս, Լինդոս, Իալիս, Կամիր, Կոս և Կնիդ) ։
Կոսի համայնքը ստեղծվել է 1948 թվականին ։
Կոսի տեսարժան վայրերն են հանդիսանում հին քաղաքի ավերակները, ագորան, հռոմեական օդեոնը , հռոմեական տունը , Հիպոկրատի սոսին, 4 կմ հարավ-արևմուտքում տեղակայված Ասկլեպիոնը և գոսպիտալերների՝ միջնադարյան, այսպես կոչված, Ներանդզիայի ամրոցը ։
Քաղաքում է գտնվում Կոսի հնագիտական թանգարանը, որի շենքը կառուցվել է 1936 թվականին ։
Ծանոթագրություններ
Կատեգորիա:Հունաստանի քաղաքներ
Խունիոր Բուենո
Խունիոր Բուենո, կոլումբացի պրոֆեսիոնալ ֆուտբոլիստ , որը խաղում է Հայաստանի ֆուտբոլի առաջնության «Արարատ-Արմենիա» ֆուտբոլային ակումբում՝ որպես կենտրոնական պաշտպան ։
Կարիերա
2015 թվականին Բուենոն միացել է «Բանֆիլդ» ֆուտբոլային ակումբի երիտասարդական կազմին ։ Երկու տարի անց Բուենոն պայմանաիգիր է ստորագրել «Պրիմերա Բ Մետրոպոլիտանա» արգենտինական լիգայի «Ատլետիկո Դեֆենսորս դը Բելգրանո» ակումբի հետ ։ 2017 թվակնի սեպտեմբերին «Պլատենսե» ֆուտբոլային ակումբի դեմ պարտության ժամանակ նա հրաժեշտ է տվել իր ակումբին ։ 2018 թվականի հուլիսի 12-ին Բուենոն տեղափոխվել է «Գիմնասիա և Էսգրիմա» ֆուտբոլային ակումբ, որտեղ խաղացել է երկրորդային կազմում ։ Այդ ակումբում նրա առաջին ելույթը տեղի է ունեցել Արգենտինայի ֆուտբոլի գավաթի ժամանակ՝ «Ալմագրո» ֆուտբոլային ակումբի դեմ խաղում։ 2019 թվականի հունիսին Բուենոն համաձայնել է մեկնել Կոլումբիայի ֆուտբոլի առաջնության «Օնսե Կալդաս» ֆուտբոլային ակումբ։
2020 թվականի նոյեմբերի 27-ին «Օնսե Կալդասի» կազմում Բուենոն խփել է իր առաջին գոլը «Միլիոնարոս» ֆուտբոլային ակումբի դեմ 5։ 2 հաշվով կրած պարտության ժամանակ։ 2021 թվականի հունվարի 23-ին տեղափոխվել է Հայաստանի ֆուտբոլի առաջնության «Արարատ Արմենիա» ակումբ ։ Նորամուտը նշել է մարտի 12-ին՝ Հայաստանի ֆուտբոլի գավաթի քառորդ եզրափակչի «Վան» ֆուտբոլային ակումբի դեմ առաջին խաղում՝ նույն հակառակորդի դեմ, ակումբին հրաժեշտ տալուց մեկ շաբաթ առաջ։
Կարիերայի վիճակագրություն
2023 թվականի ապրիլի 27-ի խաղի դրությամբ՝
Արտաքին հղումներ
Կատեգորիա:Արարատ-Արմենիայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Կոլումբիացի ֆուտբոլիստներ Կատեգորիա:Օնսե Կալդասի ֆուտբոլիստներ
Մամրիչ ժակմանի
Մամրիչ ժակմանի, հրանունկազգիների ընտանիքի, մամրիչ ցեղի բույս։
Կիրառություն
Էկոլոգիական խումբը VI: Մշակության հավանական շրջանները 9—10, 18—20, 23-25, 28-32 :
Ծանոթագրություններ
Կատեգորիա:Հրանունկազգիներ
Ֆաննի Լևալդ
Կյանք և ստեղծագործություն
Ֆաննի Լևալդը ծնվել է հրեական ընտանիքում, եղել է վաճառական Դավիթ Մարկուսի (1787-1846) և նրա կնոջ՝ Ցիպորա Ասսուր Լևիի (1790-1841) ինը երեխաներից ավագը։ 1831 թվականին Դավիթը իր  ընտանիքի «Մարկուս» ազգանունը փոխեց «Լևալդ»-ի։ Մայրական կողմից, բժիշկ-գիտնական, հրատարակիչ և բանաստեղծ Դևիդ Ասինգի զարմուհին է (1787-1842)։ 1826 թվականին Դավիթ Մարկուսի և Ֆաննիի երկու որդիներն ընդունեցին լյութերականություն, իրենց սոցիալական կարգավիճակը բարելավելու համար։ Չնայած ընտանիքը կրոնական չէր, աղջիկը  դեռևս վաղ տարիքում` հատկապես 1819 թվականի անկարգությունների ժամանակ, զգում էր հակասեմիտական վերաբերմունք իր նկատմամբ։ Քրիստոնեություն ընդունելուց անմիջապես հետո նա համարեց, որ սխալ է թույլ տվել, քանի որ քննադատաբար է ընդունել լյութերականության որոշակի դրույթներ ։